# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2017. június 14-i ülésére)

**Tárgy: A közterületek elnevezéséről, az elnevezés megváltoztatásáról, azok jelöléséről, és a házszámozás rendjéről szóló önkormányzati rendelet módosítása**

Magyarország területén található ingatlannak a központi címregiszterről és a címkezelésről szóló 345/2014. (XII. 23.) Korm. rendeletben (a továbbiakban: Kcr.) rögzített eljárási rend szerint megállapított és a központi címregiszterbe bejegyzett címmel kell rendelkeznie.

Cím akkor keletkezik, ha valamennyi, a Kcr.-ben előírt címadatát bejegyezték a központi címregiszterbe. A Kormány címképzésért felelős szervként az ingatlan fekvése szerint illetékes települési önkormányzat jegyzőjét jelölte ki.

A Kcr. 13. § (2) bekezdése szerint, ha a címképzés tárgyát képező ingatlan csak magánútról közelíthető meg, annak elnevezésére vonatkozóan a helyi önkormányzati rendeletben foglalt szabályok az irányadók.

Kiskőrös Város Képviselő-testülete a város közigazgatási területén az út, utca, a tér, a park, a köz, a sétány stb. jellegű közterület és a nagyobb területű összefüggő városrész, lakótelep, stb., valamint az utcanév- és házszámtábla elhelyezésének rendjét aközterületek elnevezéséről, az elnevezés megváltoztatásáról, azok jelöléséről és a házszámozás rendjéről szóló 25/2013. (XII.19.) önkormányzati rendeletben ( a továbbiakban: Kr.) szabályozta.

Kr. nem tartalmaz magánút elnevezésére vonatkozó szabályokat, ezért célszerű a Kr-t kiegészíteni azzal, tekintettel arra, hogy Kcr. közterületnévként értelmezi az elnevezett magánút nevét is.

A rendelet-tervezet szerint magánút elnevezésére, az elnevezés megváltoztatására a magánút tulajdonosai együttesen tehetnek javaslatot. Az indokolással ellátott írásbeli kezdeményezést a polgármesterhez kell benyújtani. A javaslatot a helyben szokásos módon 15 napra közzé kell tenni, majd azt követően dönt a Képviselő-testület a kifüggesztés lejártát követő rendes ülésen, az Ügyrendi és Összeférhetetlenségi, valamint a Költségvetési, Városfejlesztési és Mezőgazdasági Bizottság előzetes véleményének figyelembevételével.

A Kr. módosítása során felülvizsgálatra került a Kr. egésze. A felülvizsgálat alapján megállapításra került, hogy a Kr. egy része időközben magasabb szinten szabályozásra került, ezért indokolt ezeket a részeket hatályon kívül helyezni.

A fentiek alapján javaslom, hogy a Képviselő-testület a Kr.-t a rendelet-tervezetben foglaltak szerint módosítsa.

**Kiskőrös, 2017. június 6.**

 **Domonyi László sk.**

 **polgármester**

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2017.(…) önkormányzati rendelete**

**a közterületek elnevezéséről, az elnevezés megváltoztatásáról, azok jelöléséről, és a házszámozás rendjéről szóló**

**25/2013. (XII.19.) önkormányzati rendelet módosításáról**

(tervezet)

Kiskőrös Város Önkormányzatának Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában meghatározott feladatkörében eljárva a következőket rendeli el:

**1.§**

A közterületek elnevezéséről, az elnevezés megváltoztatásáról, azok jelöléséről, és a házszámozás rendjéről szóló 25/2013. (XII.19.) önkormányzati rendelet (a továbbiakban: Kr.) 1. § -a helyébe a következő rendelkezés lép:

„1.§ (1) A rendelet célja, hogy egységesen szabályozza Kiskőrös Város közigazgatási területén a központi címregiszterről és a címkezelésről szóló 345/2014. (XII. 23.) Korm. rendelet a továbbiakban: Kcr.) 1. melléklet szerinti jellegű közterület ( a továbbiakban: utca) és nagyobb területű összefüggő városrész elnevezését, továbbá az utcanév- és házszámtábla elhelyezésének a rendjét.

(2) A rendelet hatálya Kiskőrös Város közigazgatási területén található közterületre, magánútra és a Kcr. 2. § (1) bekezdésében meghatározott ingatlanokra terjed ki.”

**2. §**

(1) A Kr. 2. § 1. pontja helyébe a következő rendelkezés lép:

„1. Házszám: a Kcr. 1. § 7. pontja szerinti megjelölés.”

(2) A Kr. 2. § 3. pontja helyébe a következő rendelkezés lép:

„3.Közterületnév*:* a Kcr. 1. § 9. pontja szerinti név.”

**3.§**

(1) A Kr. 5. § (1) bekezdése helyébe a következő rendelkezés lép:

„(1) Az utca elnevezését, az elnevezés megváltoztatását – az (1a) bekezdésben foglaltak kivételével - az utcában lakók több, mint fele, a polgármester, a képviselő-testület tagjai, a képviselő-testület bizottságai, a települési nemzetiségi önkormányzat testülete és Kiskőrös városában bejegyzett társadalmi szervezet kezdeményezheti az önkormányzatnál.”

(2) A Kr. 5.§-a a következő (1a) bekezdéssel egészül ki:

„(1a) Magánút elnevezésére, az elnevezés megváltoztatására a magánút tulajdonosai együttesen tehetnek javaslatot.”

(3) A Kr. 5. § (5) bekezdése helyébe a következő rendelkezés lép:

„(5) Az (1), (1a) és (2) bekezdésekben meghatározott személyek indokolással ellátott kezdeményezését a polgármesterhez kell benyújtani, amelyet a helyben szokásos módon 15 napra ki kell függeszteni.”

**4. §**

Hatályát veszti a Kr.

a) 6. § (2) bekezdése,

b) 9. § (1) és (2) bekezdése,

c) 9. § (3) bekezdésében a „ ,illetőleg a telekalakítás elrendelésével (engedélyezésével)” szövegrész,

d) 9. § (4) és (7) bekezdése.

 **5. §**

Ez a rendelet a kihirdetését követő napon lép hatályba és az azt követő napon hatályát veszti.